Αντιγραφή στις εξετάσεις ως έκφανση ακαδημαϊκής ανεντιμότητας: ο ρόλος της ηθικής ταυτότητας και των στόχων επίτευξης φοιτητών/τριών
Creators: name: Τζάστα, Μαρία Γεωργίου
Publisher: name: Aristotle University of Thessaloniki
Year: 2018
Subjects: Αντιγραφή στις εξετάσεις
Ηθική ταυτότητα
Στόχοι επίτευξης
Cheating in exams
Moral identity
Achievement goals

description: Στόχος της παρούσας έρευνας ήταν η μελέτη της σχέσης μεταξύ της αντιγραφής/κλοπής στις εξετάσεις, της ηθικής ταυτότητας των νεαρών ενηλίκων και τα ακαδημαϊκά τους κίνητρα. Συνολικά, συμμετείχαν 277 φοιτητές και φοιτήτριες τμημάτων από ΑΕΙ και ΤΕΙ της Ελλάδας. Οι συμμετέχοντες/ουσες κλήθηκαν να απαντήσουν ηλεκτρονικά σε ένα ερωτηματολόγιο το οποίο αποτελούνταν από (α) σενάρια προσομοίωσης συνθήκης εξετάσεων και πιθανής αντιγραφής και (β) κλίμακες αυτοαναφοράς οι οποίες αξιολογούσαν την αυτοαναφερόμενη αντιγραφή στις εξετάσεις, την πρόθεση αντιγραφής σε ένα δύσκολο μάθημα, την ηθική τους ταυτότητα, τους στόχους επίτευξης, και τη χρήση τεχνικών εξουδετέρωσης ενοχών στην περίπτωση αντιγραφής. Προκαταρκτικές αναλύσεις έδειξαν διαφορές μεταξύ ανδρών και γυναικών με τους φοιτητές να αναφέρουν σημαντικά συχνότερη αντιγραφή και πρόθεση αντιγραφής από ό,τι οι φοιτήτριες. Η ανάλυση συστάδων που εφαρμόστηκε έδειξε τρεις διακριτές ομάδες φοιτητών/τριών διαφορετικού προφίλ. Η πρώτη ομάδα αποτελούνταν από φοιτητές και φοιτήτριες που έχουν υψηλή ηθική ταυτότητα, χαμηλή εξουδετέρωση ενοχών και υψηλούς στόχους μάθησης, και είναι αυτοί που αναφέρουν ότι δεν αντιγράφουν και δεν προτίθενται να αντιγράφουν. Η δεύτερη και η τρίτη ομάδα αποτελούνταν από φοιτητές και φοιτήτριες που αναφέρουν ότι αντιγράφουν και προτίθενται να αντιγράφουν, έχουν χαμηλή ηθική ταυτότητα και υψηλή εξουδετέρωση ενοχών για την αντιγραφή, αλλά διαφέρουν ως προς τους στόχους επίτευξης με τη δεύτερη ομάδα να αναφέρει υψηλούς στόχους επίτευξης (μάθησης και επίδοσης) ενώ την τρίτη ομάδα να έχει χαμηλούς στόχους επίτευξης (μάθησης και επίδοσης). Γενικά, η παρουσία χαμηλής ηθικής ταυτότητας και υψηλής εξουδετέρωσης ενοχών συνδέθηκε με την αντιγραφή/κλοπή στις εξετάσεις ανεξαρτήτως του επιπέδου των στόχων επίτευξης. Τα αποτελέσματα της έρευνας συζητώνται υπό το πρίσμα της σύγχρονης βιβλιογραφίας, αναφέρονται οι περιορισμοί, και διατυπώνονται προτάσεις εφαρμογής και μελλοντικής έρευνας.
description: The purpose of the present study was to examine the relationship between cheating in exams, moral identity and achievement goals. A sample of 277 university students from different schools/departments was asked to complete an online survey. The survey consisted of vignettes designed to measure participants’ intentions of cheating, and self-report scales of cheating in exams, moral identity, achievement goals and the use of neutralization techniques in the event of cheating. Preliminary analysis showed that there were gender differences, with men reporting more cheating and stronger intentions to cheat in a difficult subject’s exams. Cluster analysis was applied and participants were grouped into three clusters. In the first cluster students had a strong moral identity, dominant mastery (approach and avoidance) goals, low neutralization use, reported little cheating in exams and had low intentions to cheat in a difficult subject’s exams. Both second and third cluster consisted of students with low moral identity and great use of neutralization techniques in the event of cheating, and were those who reported cheating in exams and stronger intentions to cheat. Their main difference was that students in the second cluster had high achievement goals (mastery and performance), whereas students in the third cluster had low achievement goals (mastery and performance). Overall, low moral identity and the use of neutralization techniques were found to be strongly associated with cheating, independently of the achievement goals level. The results of the study are discussed in light of current literature, whereas limitations, implications and future research are pointed out.